CRNA GORA

OPŠTINA ŠAVNIK

SKUPŠTINA OPŠTINE

-odbor za izbor i imenovanja-

Br.01 – 030- 35

Šavnik:14.01.2015.god.

Na osnovu člana 16 Odluke o Etičkoj komisiji za lokalne službenike i namještenike („Službeni list CG- Opštinski propisi“, broj 1/11), odbor za izbor i imenivanja Skupštine Opštine Šavnik, upućuje

**J A V N I P O Z I V**

**za predlaganje kandidata za članove Etičke komisije za lokalne službenike i namještenike u opštini Šavnik**

Za člana Etičke komisije može biti izabrano lice koje posjeduje visoke etičke vrijednosti i radom i ponašanjem uživa ugled i poštovanje u svojoj sredini a ima prebivalište na teritoriji opštine Šavnik.

1. Pravo predlaganja kandidata imaju;

-grupa građana;

-zaposleni u organima lokalne uprave;

-zaposlenim u javnim službama;

-nevladine organizacije koje imaju sjedište na području opštine.

1. Ovlašćeni predlagači iz stava 1 ovog člana mogu predložiti najviše po jednog kandidata.
2. Za člana Etičke komisije ne može biti izabrano lice koje je:

-izabrani predstavnik ili funkcioner, u smislu odredba Etičkog kodeksa izabranih predstavnika i namještenika;

-funkcioner ili član organa političke partije (predsjednik partije, članovi predsjedništva, njihovi zamjenici, članovi izvršnih i glavnih odbora, kao i drugi partijski funkcioneri);

-pravosnažno osuđeno za krivično djelo koje ga čini nepodobnim za članstvo u Etičkoj komisiji.

1. Ovlašćeni predlagač obavezno dostavlja: ime i prezime kandidata, druge lične podatke, podatke o prebivalištu, kraću biografiju i obrazloženje predloga.

Ovlašćeni predlagač, uz predlog, dostavlja

-potpisanu izjavu kandidata da ispunjava uslove za člana Etičke komisije u skladu sa članom 3 ovog poziva;

-dokaz o prebivalištu kandidata;

-izjavu kandidata da prihvata kandidaturu.

1. Mandat članova Etičke komisije traje četiri godine. Predsjednika i članove Etičke komisije bira Skupština opštine Šavnik, na predlog Odbora za izbor i imenovanja.
2. Rok predlaganja kandidata je 30 dana od dana objavljivanja javnog poziva.
3. Odbor za izbor i imenenovanja će u roku od 15 dana od dana isteka roka za dostavljanje predloga utvrditi predlog kandidata za članove Etičk komisije.
4. Predlozi za kandidate za članove Etičke komisije se podnose Odboru za izbor i imenivanja Skupštine opštine Šavnik, na adresu Skupština Opštine Šavnik.

Napomena:Informacije u vezi sa ovim javnim pozivom mogu se dobiti u Službi Skupštine opštine Šavnik ili putem telefona 069/157-976.

Ovaj javni poziv će biti objavljen na web sajtu Opštine Šavnik:www.šavnik.me i u dnevnom listu „Pobjeda“.

 PREDSJEDNIK ODBORA,

 VLADIMIR TOMIĆ,s.r.